રામોલ પોલીસ સ્ટેશનના પોલીસ ઇન્સ્પેક્ટર કે.એસ. દવેએ જણાવ્યું છે કે ગઇ કાલે બપોરે એક વ્યકિતની કેનાલમાંથી લાશ મળી હતી. તેની એક આંગળી કપાયેલી હતી જ્યારે તેના ગળામાં ભગવાનનો દોરો હતો. લાશની ઝીણવટભરી રીતે સ્થળ તપાસ કરાતાં તેના માથાના ભાગમાં ત્રણ ઊંડા ઘાનાં નિશાન હતાં, જેથી પ્રાથ‌િમક તપાસમાં આધેડના માથાના ભાગે બોથડ પદાર્થથી હુમલો કરીને તેને કેનાલમાં ફેંકી દીધો હોવાનું લાગી રહ્યું છે. પોસ્ટમોર્ટમ ‌િરપોર્ટ બાદ આ હત્યા છે કે આત્મહત્યા તે જાણવા મળશે.